Общинска избирателна комисия Тервел

**ПРОТОКОЛ № 30**

Днес, 31.10.2023 г. в гр. Тервел се проведе заседание на Общинска избирателна комисия –Тервел. На заседанието присъстваха:

**Председател:** Невяна Димитрова Пенчева

**Зам.-Председател:** Елица Сашева Димитрова

**Зам.-Председател:** Димитър Христов Цонев

**Зам.-Председател:** Капка Христова Георгиева

**Секретар:** Айтен Исмаилова Ахмед

**Членове:**

Боряна Христова Димитрова

Елка Цонева Иванова

Пламен Стоянов Петров

На заседанието **не присъстват:** Златка Начева Алексиева, Искра Балушева Илиева, Димитър Иванов Костадинов

Заседанието бе открито в 15:45 часа и председателствано от Председателя на ОИК-Тервел Невяна Пенчева.

Установено бе присъствието на 8 члена на ОИК-Тервел и наличие на кворум.

Председателят на комисията запозна присъстващите с проекта за дневен ред, като след разисквания единодушно с *8 гласа ЗА* бе приет следния дневен ред:

|  |  |
| --- | --- |
| **№** | **Материали за заседанието:** |
| **1.** | Упълномощаване на членове на ОИК Тервел за получаване бюлетини и приемане на ролки със специализирана хартия, за машинно гласуване за изборите за кметове на кметства с. Попгуево, с. Орляк и с. Каблешково за втори тур, насрочени на 05.11.2023г. |

1. **По точка първа от дневния ред:**

Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ  
№ 98-МИ  
Тервел, 31.10.2023***

*ОТНОСНО: упълномощаване на членове на ОИК Тервел за получаване бюлетини и приемане на ролки със специализирана хартия, за машинно гласуване за изборите за кметове на кметства с. Попгуево, с. Орляк и с. Каблешково за втори тур, насрочени на 05.11.2023г.*

*На основание чл. 87, ал.1, т.1 и т. 9, Решение № 1979-МИ/18.08.2023г. на ЦИК относно осъществяване на контрол при отпечатването на хартиените бюлетини за гласуване в изборите за кмет на община на втори тур, насрочени на 05 ноември 2023г., Наредбата за условията и реда за отпечатване и контрол върху ценни книжа (обн., ДВ, бр. 101 от 1994 г., посл. изм., бр. 70 от 2022 г.), Общинска избирателна комисия Тервел,*

***Р Е Ш И:***

1. *Общинска избирателна комисия Тервел упълномощава,*

* *Златка Начева Алексиева – зам. председател на ОИК Тервел и*
* *Пламен Стоянов Петров– член на ОИК Тервел*

*със следните права:*

*а/ да представляват комисията при приемане, предаване и транспортиране на отпечатаните хартиени бюлетини, на ролки със специализирана хартия, за машинно гласуване и изборните книжа за Община Тервел от „Печатница на БНБ“ АД или от друга специализирана печатница под контрола на Министерството на финансите;*

*б/ да осъществяват контрол при транспортирането и доставката на бюлетините и на ролките със специализирана хартия, за машинно гласуване;*

*в/ да подпишат приемо-предавателни протоколи за приемане, респективно предаване на бюлетините и на ролките със специализирана хартия, за машинно гласуване.*

1. *Членовете на ОИК-Тервел по т.1 от настоящото решение, съвместно с упълномощените представители на Областна администрация град Добрич, да присъстват при предаване и приемане на отпечатаните хартиени бюлетини, на ролки със специализирана хартия, за машинно гласуване и изборни книжа за Община Тервел за произвеждане на втори тур за кметове на кметства с. Попгуево, с. Орляк и с. Каблешково на 05 ноември 2023 г., да подпишат съставените за целта протоколи от името на ОИК-Тервел, да осъществят контрол при транспортирането, доставката и съхранението на бюлетините, на ролките със специализирана хартия, за машинно гласуване и изборните книжа.*

*Препис от решението  да се изпрати на Централната избирателна комисия и „Печатница на БНБ“ АД за сведение при поискване.*

*Решението подлежи на обжалване пред ЦИК, чрез Общинска избирателна комисия Тервел, в тридневен срок от обявяването му, по реда на чл.88, ал.1 от ИК*

*Препис от решението да се изложи на информационното табло на ОИК – Тервел.*

**Гласували 8 членове на ОИК- Тервел:**

**„За“ –** **Невяна Димитрова Пенчева, Димитър Христов Цонев, Елица Сашева Димитрова,** **Капка Христова Георгиева,** **Айтен Исмаилова Ахмед, Боряна Христова Димитрова, Елка Цонева Иванова, Пламен Стоянов Петров**

**„Против“ – 0**

**Поради изчерпване на дневния ред заседанието на ОИК-Тервел бе закрито в 16:00 часа.**

Председател: ………………………

(Невяна Пенчева)

Секретар: ………………………….

(Айтен Ахмед)